Подводен камък! Борчовете на общината в Перник се оказаха почти 33 млн. лв. | Mirogled
Подводен камък! Борчовете на общината в Перник се оказаха почти 33 млн. лв.
22 ян. 2020, 16:02
Борчовете на общината в Перник за последните 5 години се оказаха повече от очакваното. Това стана ясно на общественото обсъждане на бюджета днес, където бе направена детайлна разбивка на задълженията за последните 5 години. Към встъпването на новия кметски екип в длъжност на 12.11.2019 г., борчовете възлизат на 28 437 895 лв. Справката бе официално публикувана на страницата на общината.
Неприятната изненада дошла от РИОСВ. Уведомиха ни, че дължим още 4 300 000 лв. като отчисления към МОСВ във връзка със сметоизвозването и сметосъбирането. Така общият дълг става почти 33 млн. лв. Предходната година той е бил 37 млн. лв., през 2017 г. – 41 млн. лв., 2016 г. – 40 млн. лв., 2015 г – 36 млн.лв., а в края на 2014 г. е 27 млн. лв. В този огромен дълг за съжаление имаме и неразплатени от предходната година обекти – паркингите на „Руския битак" и зад съда. Няма финансиране и за ремонтите на ул. „Граово" и ул. „Софийско шосе".Те ще бъдат заложени в настоящия бюджет. С ремонтите на ул. „Софийско шосе" имаше огромен проблем, защото в ремонтните дейности не бе включена подмяна на канализацията. Завършването на обекта ще се забави, за да можем да изградим нова канализационна система, която да поеме дъждовните води, за да не се изливат те на главен път I-6“, заяви кметът на общината Станислав Владимиров.
На обсъждането стана ясно още, че ще бъде обновен и сайтът на общината, който в момента не функционира както трябва. Това ще стане до месец. Новият сайт ще е много по-функционален, достъпен и лесен за работа.
„Поставили сме си и амбициозната задача в рамките на половин година да предлагаме повече дигитални услуги. В момента те са 10 и ще бъдат увеличени на 30. Всичко това ще улесни гражданите, които ще получават услуги много по-бързо“, каза още Владимиров
0 коментара за “Подводен камък! Борчовете на общината в Перник се оказаха почти 33 млн. лв.”
Общоградско поклонение в памет на Васил Левски в Перник